-ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 22/2565เรื่อง หลักเกณฑ์ในรายละเอียดเกี่ยวกับการโฆษณาและการส่งเสริมการขายสําหรับผู้ประกอบธุรกิจสินทรัพย์ดิจิทัล\_\_\_\_\_\_\_\_\_\_\_\_\_\_\_\_อาศัยอํานาจตามความในข้อ 3(1) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 19/2561 เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัลลงวันที่ 3 กรกฎาคม พ.ศ. 2561 ประกอบกับข้อ 9(10) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 19/2561 เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัลลงวันที่ 3 กรกฎาคม พ.ศ. 2561 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กธ. 29/2563 เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล(ฉบับที่ 7) ลงวันที่ 2 ธันวาคม พ.ศ. 2563 และข้อ 34/6 และข้อ 34/8 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 19/2561 เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล ลงวันที่ 3 กรกฎาคม พ.ศ. 2561 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กธ. 19/2565 เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล (ฉบับที่ 17) ลงวันที่ 18 สิงหาคม พ.ศ. 2565 สํานักงาน ก.ล.ต. ออกประกาศไว้ดังต่อไปนี้ข้อ 1 ในประกาศนี้"ประกาศว่าด้วยหลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล" หมายความว่า ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 19/2561เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล ลงวันที่ 3 กรกฎาคม พ.ศ. 2561และที่แก้ไขเพิ่มเติม"ผู้ลงทุน" หมายความว่า ลูกค้าของผู้ประกอบธุรกิจสินทรัพย์ดิจิทัล และให้หมายความรวมถึง ผู้ที่สนใจจะใช้บริการหรือลงทุนในสินทรัพย์ดิจิทัลด้วยข้อ 2 ให้ผู้ประกอบธุรกิจสินทรัพย์ดิจิทัลจัดให้มีระบบงานและกระบวนการภายในเพื่อจัดทํา อนุมัติ และควบคุมดูแลการโฆษณาให้เป็นไปตามข้อกําหนดเกี่ยวกับการโฆษณาตามประกาศว่าด้วยหลักเกณฑ์ เงื่อนไข และวิธีการประกอบธุรกิจสินทรัพย์ดิจิทัลและประกาศฉบับนี้ ตลอดจนแนวทาง คําสั่ง และหนังสือเวียนที่ออกหรือวางแนวปฏิบัติตามประกาศดังกล่าวข้อ 3 ให้ผู้ประกอบธุรกิจสินทรัพย์ดิจิทัลนําเสนอข้อมูลประกอบการโฆษณาไม่ว่าโดยทางข้อความ ภาพ เสียง เครื่องหมาย หรือสัญลักษณ์ใด ๆ และไม่ว่าจะกระทําผ่านสื่อหรือเครื่องมือใด ๆ ตามหลักเกณฑ์ดังต่อไปนี้(1) การโฆษณาเกี่ยวกับสินทรัพย์ดิจิทัลต้องมีการนําเสนอข้อมูลที่เป็นประโยชน์ต่อการตัดสินใจลงทุนอย่างครบถ้วน โดยอย่างน้อยต้องแสดงข้อมูลดังนี้(ก) มีการแสดงข้อมูลเกี่ยวกับลักษณะของสินทรัพย์ดิจิทัล(ข) หากมีการแสดงข้อมูลด้านบวกหรือโอกาสที่จะได้รับผลตอบแทนต้องมีการแสดงข้อมูลด้านลบหรือความเสี่ยงจากการลงทุนในสินทรัพย์ดิจิทัลควบคู่กัน(ค) มีการตรวจสอบความถูกต้องของถ้อยคํา เพื่อมิให้มีถ้อยคําที่ไม่ถูกต้องหรือที่มีความหมายคลุมเครือในโฆษณา(2) การนําเสนอข้อมูลประกอบการโฆษณา ต้องไม่มีลักษณะดังนี้(ก) ทําให้เข้าใจว่าสินทรัพย์ดิจิทัลมีความเสี่ยงต่ํากว่าความเป็นจริงหรือไม่มีความเสี่ยงจากการลงทุนในสินทรัพย์ดิจิทัล(ข) แสดงผลตอบแทนจากการลงทุนในสินทรัพย์ดิจิทัลสูงเกินจริง(ค) ทําให้สําคัญผิดเกี่ยวกับสินทรัพย์ดิจิทัล เช่น ประเภท ผลตอบแทน หรือความเสี่ยง เป็นต้น(ง) ใช้คําศัพท์เทคนิคหรือคําศัพท์เฉพาะ เว้นแต่คําศัพท์ดังกล่าวเป็นคําศัพท์ที่ผู้ลงทุนทั่วไปมีความคุ้นเคยแล้ว(จ) ใช้ภาษาที่ยากต่อการเข้าใจ ใช้ประโยคที่ซับซ้อน หรือใช้ข้อความที่ทําให้สามารถแปลความหมายได้หลายทาง(ฉ) ใช้รูปแบบการนําเสนอที่ยากต่อการเข้าใจ หรือทําให้เข้าใจเกินความเป็นจริง(ช) ใช้ภาพ เครื่องหมาย หรือสัญลักษณ์ประกอบการโฆษณาขัดแย้งกับข้อความที่ปรากฏในโฆษณา(ซ) ใช้ภาพ เครื่องหมาย หรือสัญลักษณ์ขนาดใหญ่จนลดความสําคัญของข้อความหรือคําเตือนในโฆษณาลง(3) ในกรณีที่การโฆษณามีการนําเสนอข้อมูลที่มิใช่ข้อมูลพื้นฐานสําหรับใช้ในการตัดสินใจลงทุน ต้องมีคําอธิบายประกอบข้อมูลดังกล่าวอย่างชัดเจนข้อ 4 การโฆษณาข้อมูลเกี่ยวกับตัวเลขที่แสดงถึงผลตอบแทนของสินทรัพย์ดิจิทัลในอดีต หรือผลการดําเนินงานของผู้ประกอบธุรกิจสินทรัพย์ดิจิทัลในอดีต ให้ผู้ประกอบธุรกิจสินทรัพย์ดิจิทัลจัดให้การโฆษณาข้อมูลดังกล่าวเป็นไปตามหลักเกณฑ์ดังต่อไปนี้(1) ให้จัดทําในรูปแบบที่ผู้ลงทุนสามารถมองเห็นได้ ไม่ว่าจะกระทําผ่านสื่อหรือเครื่องมือใด ๆ ทั้งนี้ ต้องไม่มีลักษณะที่โดดเด่นเกินกว่าข้อมูลส่วนอื่นในโฆษณา(2) ต้องจัดให้มีช่องทางการศึกษาข้อมูลผลตอบแทนของสินทรัพย์ดิจิทัลในอดีตหรือผลการดําเนินงานของผู้ประกอบธุรกิจสินทรัพย์ดิจิทัลในอดีตแก่ผู้ลงทุน(3) ต้องจัดให้มีคําเตือนดังนี้(ก) ในกรณีที่เป็นข้อมูลเกี่ยวกับผลตอบแทนของสินทรัพย์ดิจิทัลในอดีต ต้องจัดให้มีการระบุคําเตือนว่า "ผลตอบแทนของสินทรัพย์ดิจิทัลในอดีต มิได้เป็นสิ่งยืนยันถึงผลตอบแทนของสินทรัพย์ดิจิทัลในอนาคต"(ข) ในกรณีที่เป็นข้อมูลเกี่ยวกับผลการดําเนินงานของผู้ประกอบธุรกิจสินทรัพย์ดิจิทัลในอดีต ต้องจัดให้มีคําเตือนที่ระบุว่า "ผลการดําเนินงานในอดีต มิได้เป็นสิ่งยืนยันถึงผลการดําเนินงานในอนาคต"(ค) ในกรณีที่เป็นข้อมูลเกี่ยวกับผลตอบแทนของสินทรัพย์ดิจิทัลในอดีตและผลการดําเนินงานของผู้ประกอบธุรกิจสินทรัพย์ดิจิทัลในอดีต ต้องจัดให้มีคําเตือนที่ระบุว่า "ผลตอบแทนของสินทรัพย์ดิจิทัลในอดีต หรือผลการดําเนินงานในอดีต มิได้เป็นสิ่งยืนยันถึงผลตอบแทนของสินทรัพย์ดิจิทัลหรือผลการดําเนินงานในอนาคต"ข้อ 5 การโฆษณาข้อมูลเกี่ยวกับจํานวนผู้ลงทุนที่ใช้บริการของผู้ประกอบธุรกิจสินทรัพย์ดิจิทัล ให้ผู้ประกอบธุรกิจสินทรัพย์ดิจิทัลโฆษณาได้เฉพาะจํานวนผู้ลงทุนที่ได้รับการอนุมัติให้เปิดบัญชีหรือให้ใช้บริการ และผู้ประกอบธุรกิจสินทรัพย์ดิจิทัลได้รวบรวมและประเมินข้อมูลของผู้ลงทุนตามหลักเกณฑ์ที่กําหนดในหมวด 6 การรวบรวมและประเมินข้อมูลของลูกค้า แห่งประกาศว่าด้วยหลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล ซึ่งผู้ลงทุนสามารถเริ่มใช้บริการของผู้ประกอบธุรกิจสินทรัพย์ดิจิทัลได้แล้วเท่านั้นข้อ 6 การสื่อสารคําเตือนประกอบการโฆษณาผ่านสื่อหรือเครื่องมือใด ๆให้ผู้ประกอบธุรกิจสินทรัพย์ดิจิทัลปฏิบัติตามหลักเกณฑ์ดังต่อไปนี้โดยครบถ้วน(1) รูปแบบการนําเสนอคําเตือนต้องมีความคมชัดและสังเกตได้ง่าย โดยให้พิจารณาเลือกใช้โทนสีที่มีความแตกต่างจากสีพื้นโฆษณาหรือใช้ตัวอักษรหนาขึ้น และขนาดข้อความที่เป็นคําเตือนต้องไม่ต่ํากว่าร้อยละ 20 ของพื้นที่โฆษณาทั้งหมด(2) จัดให้มีข้อความที่เป็นคําเตือนตลอดเวลาที่ทําการโฆษณา(3) ข้อความที่เป็นคําเตือนต้องเป็นภาษาเดียวกับภาษาหลักที่ใช้ในการโฆษณา และเป็นไปตามหลักเกณฑ์ดังนี้(ก) สําหรับการโฆษณาเกี่ยวกับคริปโทเคอร์เรนซี ให้มีข้อความที่เป็นคําเตือนภาษาใดภาษาหนึ่งดังนี้1. กรณีภาษาหลักคือภาษาไทย ให้มีข้อความว่า "คริปโทเคอร์เรนซีมีความเสี่ยงสูง ท่านอาจสูญเสียเงินลงทุนได้ทั้งจํานวน"2. กรณีภาษาหลักคือภาษาอังกฤษ ให้มีข้อความว่า "Cryptocurrency is highly risky; investors may lose all investment money."(ข) สําหรับการโฆษณาเกี่ยวกับสินทรัพย์ดิจิทัล ที่มีการโฆษณาเกี่ยวกับคริปโทเคอร์เรนซีด้วย ให้มีข้อความที่เป็นคําเตือนภาษาใดภาษาหนึ่งดังนี้1. กรณีภาษาหลักคือภาษาไทย ให้มีข้อความว่า "คริปโทเคอร์เรนซี และโทเคนดิจิทัลมีความเสี่ยงสูง ท่านอาจสูญเสียเงินลงทุนได้ทั้งจํานวน โปรดศึกษาและลงทุนให้เหมาะสมกับระดับความเสี่ยงที่ยอมรับได้"2. กรณีภาษาหลักคือภาษาอังกฤษ ให้มีข้อความว่า "Cryptocurrency and digital token involve high risks; investors may lose all investment money and should study information carefully and make investments according to own risk profile."(ค) สําหรับการโฆษณาเกี่ยวกับสินทรัพย์ดิจิทัล ที่ไม่ใช่กรณีตาม (ก) และ (ข)ให้มีข้อความที่เป็นคําเตือนภาษาใดภาษาหนึ่งดังนี้1. กรณีภาษาหลักคือภาษาไทย ให้มีข้อความว่า "สินทรัพย์ดิจิทัลมีความเสี่ยง โปรดศึกษาและลงทุนให้เหมาะสมกับระดับความเสี่ยงที่ยอมรับได้"2. กรณีภาษาหลักคือภาษาอังกฤษ ให้มีข้อความว่า "Digital assets involve risks; investors should study information carefully and make investments according to own risk profile."กรณีภาษาหลักคือภาษาอื่นนอกเหนือจากภาษาไทยหรือภาษาอังกฤษให้ผู้ประกอบธุรกิจสินทรัพย์ดิจิทัลจัดให้มีข้อความในภาษาดังกล่าวที่มีความหมายเดียวกันหรือใกล้เคียงกับข้อความตาม (ก) (ข) หรือ (ค) แล้วแต่กรณี(4) กรณีการโฆษณาที่มีการแสดงภาพและเสียง ผู้ประกอบธุรกิจสินทรัพย์ดิจิทัลต้องจัดให้ช่วงหนึ่งของการโฆษณามีการนําเสนอคําเตือนด้วยวิธีการอ่านออกเสียง ซึ่งต้องอยู่ในวิสัยที่ผู้ฟังสามารถจับใจความของถ้อยคําได้อย่างชัดเจน โดยเฉพาะอย่างยิ่งต้องจัดให้มีการอ่านออกเสียงด้วยความเร็วปกติในกรณีที่เป็นการโฆษณาผ่านสื่อสังคมออนไลน์ (social media post) ผู้ประกอบธุรกิจสินทรัพย์ดิจิทัลต้องจัดให้มีคําเตือนบริเวณคําบรรยายใต้ภาพหรือภาพเคลื่อนไหว (caption) หรือคําบรรยายประกอบการโฆษณาเพิ่มเติม โดยต้องปฏิบัติตามหลักเกณฑ์ในวรรคหนึ่ง (2) และ (3) ด้วยข้อ 7 ในกรณีที่ผู้ประกอบธุรกิจสินทรัพย์ดิจิทัลมีการเผยแพร่การโฆษณาอยู่ก่อนวันที่ประกาศนี้มีผลใช้บังคับ ให้ดําเนินการปรับปรุงหรือแก้ไขการโฆษณาดังกล่าวให้เป็นไปตามที่กําหนดในประกาศนี้ภายในโอกาสแรกที่สามารถทําได้ ทั้งนี้ ไม่เกิน 30 วันนับแต่วันที่ประกาศนี้มีผลใช้บังคับข้อ 8 ประกาศนี้ให้ใช้บังคับตั้งแต่วันที่ 1 กันยายน พ.ศ. 2565 เป็นต้นไปประกาศ ณ วันที่ 23 สิงหาคม พ.ศ. 2565(นางสาวรื่นวดี สุวรรณมงคล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์